ddrg/super_eurlex huggingface dataset:
1.

Odločba drugega odbora za pritožbe pri Uradu Evropske unije za intelektualno lastnino (EUIPO) z dne 28. maja 2018 (zadeva R 2650/2017-2) se razveljavi v delu, v katerem je z njo zavrnjena registracija besednega znaka real nature kot znamke Evropske unije za storitve „oglaševanje; trženje; organizacijsko in poklicno svetovanje za koncepte franšiznih storitev; posredovanje gospodarskega strokovnega (franšizne storitve)“ iz razreda 35 v smislu Nicejskega aranžmaja o mednarodni klasifikaciji blaga in storitev zaradi registracije znamk z dne 15. junija 1957, kakor je bil revidiran in spremenjen.
Sodba Splošnega sodišča z dne 17. septembra 2019 – Pharmadom/EUIPO – IRF (MediWell)

(Zadeva T-502/18) (1)

(Znamka Evropske unije - Postopek z ugovorom - Prijava figurativne znamke Evropske unije MediWell - Prejšnja besedna nacionalna znamka WELL AND WELL in prejšnja figurativna nacionalna znamka well & well LES PHARMACIENS - Relativni razlog za zavrnitev - Verjetnost zmede - Člen 8(1)(b) Uredbe (EU) (UE) 2017/1001)

(2019/C 399/62)

Jezik postopka: angleščina

Stranke

Tožeča stranka: Pharmadom (Boulogne-Billancourt, Francija) (zastopnica: M.-P. Dauquaire, odvetnica)

Tožena stranka: Urad Evropske unije za intelektualno lastnino (zastopnika: S. Bonne in H. O’Neill, agenta)

Druga stranka pred odborom za pritožbe, intervenientka v postopku pred Splošnim sodiščem: IRF s. r. o. (Bratislava, Slovaška)

Predmet

Tožba zoper odločbo petega odbora za pritožbe pri EUIPO z dne 8. junija 2018 (zadeva R 6/2018-5) v zvezi s postopkom z ugovorom med družbama Pharmadom in IRF.

Izrek

1. Tožba se zavrne.

2. Družbi Pharmadom se naloži plačilo stroškov.

(1) UL C 373, 15.10.2018.
Sodba Splošnega sodišča z dne 20. septembra 2019 – The Logistical Approach/EUIPO – Idea Groupe (Idealogistic Compass Greatest care in getting it there)

(Zadeva T-716/18) (1)

(Znamka Evropske unije - Postopek z ugovorom - Prijava figurativne znamke Evropske unije Idealogistic Compass Greatest care in getting it there - Prejšnja mednarodna figurativna znamka IDÉA - Relativni razlog za zavrnitev - Verjetnost zmede - Člen 8(1)(b) Uredbe (EU) 2017/1001)

(2019/C 406/42)

Jezik postopka: francoščina

Stranke

Tožeča stranka: The Logistical Approach BV (Uden, Nizozemska) (zastopnika: R. Milchior in S. Charbonnel, odvetnika)

Tožena stranka: Urad Evropske unije za intelektualno lastnino (zastopnik: V. Ruzek, agent)

Druga stranka pred odborom za pritožbe, intervenientka v postopku pred Splošnim sodiščem: Idea Groupe (Montoir de Bretagne, Francija) (zastopnika: P. Langlais in C. Guyot, odvetnika)

Predmet

Tožba zoper odločbo četrtega odbora za pritožbe pri EUIPO z dne 21. septembra 2018 (zadeva R 2062/2017-4) v zvezi s postopkom z ugovorom med družbama Idea Groupe in The Logistical Approach.

Izrek

1. Odločba četrtega odbora za pritožbe pri Uradu Evropske unije za intelektualno lastnino (EUIPO) z dne 21. septembra 2018 (zadeva R 2062/2017–4) se razveljavi.

2. EUIPO in družba Idea Groupe nosita svoje stroške in vsak po polovico stroškov, ki jih je priglasila družba The Logistical Approach BV.

(1) UL C 44, 4.2.2019.
Sodba Splošnega sodišča z dne 11. julija 2019 – Pshonka/Svet

(Zadeva T-285/18) (1)

(Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere se uporabi zamrznitev sredstev in gospodarskih virov - Ohranitev imena tožeče stranke na seznamu - Obveznost Sveta, da preveri, ali je bila odločba organa tretje države sprejeta ob spoštovanju pravice do obrambe in učinkovitega sodnega varstva)

(2019/C 328/53)

Jezik postopka: češčina

Stranki

Tožeča stranka: Viktor Pavlovych Pshonka (Kijev, Ukrajina) (zastopnik: M. Mleziva, odvetnik)

Tožena stranka: Svet Evropske unije (zastopnika: V. Piessevaux in R. Pekař, agenta)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL L 63, 2018, str. 48) in Izvedbene uredbe Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 63, 2018, str. 5) v delu, v katerem je bilo ime tožeče stranke ohranjeno na seznamu oseb, subjektov in organov, za katere veljajo ti omejevalni ukrepi.

Izrek

1. Sklep Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nična v delu, v katerem je bilo ime Viktorja Pavlovycha Pshonke ohranjeno na seznamu oseb, subjektov in organov, za katere veljajo ti omejevalni ukrepi.

2. Svetu Evropske unije se naloži plačilo stroškov postopka.

(1) UL C 249, 16.7.2018.
Sodba Splošnega sodišča z dne 11. julija 2019 – Arbuzov/Svet

(Zadeva T-284/18) (1)

(Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere se uporablja zamrznitev sredstev in gospodarskih virov - Ohranitev imena tožeče stranke na seznamu - Obveznost Sveta, da preveri, ali je bila odločba organa tretje države sprejeta ob upoštevanju pravice do obrambe in pravice do učinkovitega sodnega varstva)

(2019/C 295/35)

Jezik postopka: češčina

Stranki

Tožeča stranka: Sergej Arbuzov (Kijev, Ukrajina) (zastopnik: M. Mleziva, odvetnik)

Tožena stranka: Svet Evropske unije (zastopnika: R. Pekař in P. Mahnič, agenta)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2018, L 63, str. 48) in Izvedbene uredbe Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2018, L 63, str. 5) v delu, v katerem je bilo ime tožeče stranke ohranjeno na seznamu oseb, subjektov in organov, za katere se uporabljajo ti omejevalni ukrepi.

Izrek

1. Sklep Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nični v delu, v katerem je bilo ime Sergeja Arbuzova ohranjeno na seznamu oseb, subjektov in organov, za katere se uporabljajo ti omejevalni ukrepi.

2. Svet Evropske unije nosi svoje stroške.

(1) UL C 249, 16.7.2018.
C 263/47

Sodba Splošnega sodišča z dne 13. junija 2019 – Pielczyk/EUIPO – Thalgo TCH (DERMÆPIL SUGAR EPIL SYSTEM)

(Zadeva T-398/18) (1)

(Znamka Evropske unije - Postopek za razglasitev ničnosti - Figurativna znamka Evropske unije DERMÆPIL sugar epil system - Prejšnja figurativna nacionalna znamka - Relativni razlog za zavrnitev - Resna in dejanska uporaba znamke - Člen 57(2) in (3) Uredbe (ES) št. 207/2009 (postal člen 64(2) in (3) Uredbe (EU) 2017/1001) - Verjetnost zmede - Člen 53(1)(a) Uredbe št. 207/2009 (postal člen 60(1)(a) Uredbe 2017/1001) v povezavi s členom 8(1)(b) navedene uredbe (postal člen 8(1)(b) Uredbe 2017/1001) - Primerjava proizvodov)

(2019/C 263/54)

Jezik postopka: angleščina

Stranke

Tožeča stranka: Radoslaw Pielczyk (Klijndijk, Nizozemska) (zastopnik: K. Kielar, odvetnik)

Tožena stranka: Urad Evropske unije za intelektualno lastnino (zastopnika: H. O’Neill in K. Kompari, agenta)

Druga stranka pred odborom za pritožbe, intervenientka v postopku pred Splošnim sodiščem: Thalgo TCH (Roquebrune-sur-Argens, Francija) (zastopnik: C. Bercial Arias, odvetnik)

Predmet

Tožba zoper odločbo četrtega odbora za pritožbe pri EUIPO z dne 13. aprila 2018 (združeni zadevi R 979/2017 4 in R 1070/2017 4) v zvezi s postopkom za razglasitev ničnosti med družbo Thalgo TCH in R. Pielczykokm.

Izrek

1. Tožba se zavrne.

2. Radoslawu Pielczyku se naloži plačilo stroškov.

(1) UL C 285, 13.8.2018.
Sodba Splošnega sodišča z dne 30. marca 2022 – Cargolux Airlines/Komisija

(Zadeva T-334/17) (1)

(Konkurenca - Omejevalni sporazumi - Trg letalskega tovornega prevoza - Sklep, s katerim je bila ugotovljena kršitev člena 101 PDEU, člena 53 Sporazuma EGP in člena 8 Sporazuma med Skupnostjo in Švico o letalskem prometu - Usklajevanje elementov cene storitev letalskega tovornega prevoza (doplačilo za gorivo, doplačilo za varnost in plačilo provizij za ti doplačili) - Izmenjava informacij - Ozemeljska pristojnost Komisije - Pravica do obrambe - Neobstoj novega obvestila o ugotovitvah o možnih kršitvah - Enotna in trajajoča kršitev - Znesek globe - Vrednost prodaje - Teža kršitve - Trajanje udeležbe pri kršitvi - Dodaten znesek - Olajševalne okoliščine - Spodbujanje protikonkurenčnega ravnanja s strani javnih organov - Vloga „sledi svojemu vodji“ - Sorazmernost - Neomejena pristojnost)

(2022/C 207/34)

Jezik postopka: angleščina

Stranki

Tožeča stranka: Cargolux Airlines International SA (Sandweiler, Luksemburg) (zastopnik: E. Aliende Rodríguez, odvetnik)

Tožena stranka: Evropska komisija (zastopniki: N. Khan in A. Dawes, agenta, skupaj z E. MacKenzie, barrister)

Predmet

Predlog na podlagi člena 263 PDEU za razglasitev ničnosti Sklepa C(2017) 1742 final Komisije z dne 17. marca 2017 v zvezi s postopkom izvajanja člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (zadeva AT.39258 – letalski prevoz tovora) v delu, v katerem se nanaša na tožečo stranko in, podredno, za odpravo globe, ki ji je bila naložena, ali zmanjšanje njenega zneska.

Izrek

1. Tožba se zavrne.

2. Evropska komisija nosi tretjino svojih stroškov.

3. Družba Cargolux Airlines International SA nosi svoje stroške in dve tretjini stroškov Komisije.

(1) UL C 239, 24.7.2017.
Sodba Splošnega sodišča z dne 1. junija 2022 – Fundación Tatiana Pérez de Guzmán el Bueno in SFL/SRB

(Zadeva T-481/17) (1)

(Ekonomska in monetarna unija - Bančna unija - Enotni mehanizem za reševanje kreditnih institucij in nekaterih investicijskih podjetij (EMR) - Postopek reševanja, ki se uporablja, ko subjekt propada ali bo verjetno propadel - Sprejetje sheme za reševanje v zvezi z Banco Popular Español s strani SRB - Ničnostna tožba - Izpodbojni akt - Dopustnost - Pravica do izjave - Lastninska pravica - Obveznost obrazložitve - Členi 18, 20 in 24 Uredbe (EU) št. 806/2014)

(2022/C 284/24)

Jezik postopka: španščina

Stranke

Tožeče stranke: Fundación Tatiana Pérez de Guzmán el Bueno (Madrid, Španija), Stiftung für Forschung und Lehre (SFL) (Zürich, Švica) (zastopniki: R. Pelayo Jiménez, A. Muñoz Aranguren in R. Pelayo Torrent, odvetniki)

Tožena stranka: Enotni odbor za reševanje (zastopniki: J. King in M. Fernández Rupérez, agenta, skupaj z B. Meyring, S. Schelo, F. Fernández de Trocóniz Robles, T. Klupsch in S. Ianc, odvetniki)

Intervenienti v podporo tožene stranke: Kraljevina Španija (zastopniki: S. Centeno Huerta, L. Aguilera Ruiz, S. Jiménez García in J. Rodríguez de la Rúa Puig, agenti), Evropski parlament (zastopniki: P. López-Carceller, M. Martínez Iglesias, L. Visaggio, J. Etienne, M. Menegatti in M. Sammut, agenti), Svet Evropske unije (zastopniki: A. de Gregorio Merino, J. Bauerschmidt, A. Westerhof Löfflerová in H. Marcos Fraile, agenti), Evropska komisija (zastopniki: L. Flynn in A. Steiblytė, agenta), Banco Santander, SA (Santander, Španija) (zastopniki: J. Rodríguez Cárcamo, A. Rodríguez Conde, D. Sarmiento Ramírez-Escudero in J. Remón Peñalver, odvetniki)

Predmet

Predlog na podlagi člena 263 PDEU za razglasitev ničnosti sklepa SRB/EES/2017/08 izvršne seje SRB z dne 7. junija 2017 o sprejetju sheme za reševanje v zvezi z Banco Popular Español, SA.

Izrek

1. Tožba se zavrne.

2. Fundación Tatiana Pérez de Guzmán el Bueno in Stiftung für Forschung und Lehre (SFL) se naloži plačilo lastnih stroškov ter stroškov Enotnega odbora za reševanje (SRB) in Banco Santander, SA.

3. Kraljevina Španija, Evropski parlament, Svet Evropske unije in Evropska komisija nosijo svoje stroške.

(1) UL C 318, 25.9.2017.
1.

Razpis javnega natečaja EPSO/AD/342/17 (AD 6), organiziranega za sestavo rezervnega seznama inženirjev za upravljanje stavb (vključno z okoljskimi inženirji in inženirji za stavbno tehniko), in javnega natečaja EPSO/AST/141/17 (AST 3), organiziranega za sestavo rezervnega seznama, prvič, koordinatorjev in tehnikov za gradnjo stavb (profil 1), drugič, koordinatorjev in tehnikov za gradnjo stavb na področjih klimatizacije, elektromehanike in elektrotehnike (profil 2) in, tretjič, strokovno-tehničnih uslužbencev za varnost pri delu in za varnost stavb (profil 3), se razglasi za ničen.
Sodba Splošnega sodišča z dne 17. novembra 2021 – Anastassopoulos in drugi/Svet in Komisija

(Zadeva T-147/17) (1)

(Nepogodbena odgovornost - Ekonomska in monetarna politika - Prestrukturiranje grškega javnega dolga - Sodelovanje zasebnega sektorja - Klavzule kolektivnega delovanja - Zasebni upniki - Dovolj resna kršitev pravnega pravila, s katerim so posameznikom podeljene pravice - Enako obravnavanje - Fizične in pravne osebe - Zastaranje - Pripisljivost - Dopustnost - Objektivna odgovornost - Neobičajna in posebna škoda)

(2022/C 24/30)

Jezik postopka: francoščina

Stranke

Tožeče stranke: Nikolaos Anastassopoulos (Nea Erythraia, Grčija), Aristeidis Anastassopoulos (Nea Erythraia), Alexia Anastassopoulos (Nea Erythraia), Maria-Myrto Anastassopoulos (Nea Erythraia), Sophie Velliou (Kifisia, Grčija) (zastopniki: K. Floros, M. Meng-Papantoni in H. Tagaras, odvetniki)

Toženi stranki: Svet Evropske unije (zastopniki: K. Michoel, E. Chatziioakeimidou in J. Bauerschmidt, agenti), Evropska komisija (zastopniki: J.-P. Keppenne, L. Flynn in T. Maxian Rusche, agenti)

Predmet

Predlog na podlagi člena 268 PDEU za povračilo škode, ki naj bi tožečim strankam zaradi izvedbe obvezne zamenjave državnih dolžniških instrumentov v okviru prestrukturiranja grškega javnega dolga leta 2012 nastala iz naslova sodelovanja zasebnih vlagateljev, ki je pomenila uporabo klavzul kolektivnega delovanja, zaradi s tem povezanih ravnanj ali dejanj Evroskupine, njenega predsednika, voditeljev držav ali vlad euroobmočja in Komisije.

Izrek

1. Tožba se zavrne.

2. Nikolaosu Anastassopoulosu, Aristeidisu Anastassopoulosu, Alexii Anastassopoulos, Marii-Myrto Anastassopoulos in Sophie Velliou se naloži plačilo stroškov.

(1) UL C 202, 26.6.2017.
1.

Izvedbena uredba Komisije (EU) 2017/804 z dne 11. maja 2017 o uvedbi dokončne protidampinške dajatve na uvoz nekaterih brezšivnih cevi iz železa (razen iz litega železa) ali jekla (razen iz nerjavnega jekla) s krožnim prečnim prerezom in zunanjim premerom več kot 406,4 mm s poreklom iz Ljudske republike Kitajske se razglasi za nično v delu, v katerem se nanaša na izdelke, ki jih proizvaja družba Hubei Xinyegang Special Tube Co. Ltd.
Sodba Splošnega sodišča z dne 19. septembra 2019 – BTC/Komisija

(Zadeva T-786/17) (1)

(Arbitražna klavzula - Sporazum o dodelitvi sredstev, sklenjen v okviru okvirnega programa eTEN, ki se nanaša na področje vseevropskih telekomunikacijskih omrežij - Projekt „SafeChemo“ - Poročilo o preiskavi urada OLAF, s katerim je bilo ugotovljeno, da nekateri priglašeni stroški niso bili upravičeni - Delno vračilo plačanih zneskov - Nasprotna tožba)

(2019/C 399/53)

Jezik postopka: nemščina

Stranki

Tožeča stranka: BTC Srl (Bolzano, Italija) (zastopnika: L. von Lutterotti in A. Frei, odvetnika)

Tožena stranka: Evropska komisija (zastopnika: A. Katsimerou in B.- R. Killmann, agenta)

Predmet

Prvič, predlog na podlagi člena 263 PDEU za razglasitev ničnosti, prvič, Sklepa Komisije Ares(2017) 4709558 z dne 27. septembra 2017 o izterjavi zneska, nakazanega tožeči stranki v skladu s konvencijo C046311 za financiranje projekta „ePrescription and Automation for a Safe Management of Cytostatistics“, sklenjeno v okviru programa eTEN v zvezi z vseevropskimi telekomunikacijskimi omrežji, drugič, dopisa Komisije Ares(2017) 4790311 z dne 2. oktobra 2017, s katerim je bil posredovan bremepis št. 3241712708 in tretjič, bremepisa št. 3241712708, ter na drugi strani, predlog na podlagi člena 272 PDEU za ugotovitev neutemeljenosti zahtevka Komisije za vračilo zneskov, ter nasprotna tožba, s katero se predlaga, naj se tožeči stranki naloži vračilo zneska, ki je bil neupravičeno plačan v skladu s to konvencijo.

Izrek

1. Tožba družbe BTC Srl se zavrne.

2. Družba BTC mora Evropski komisiji plačati glavnico v znesku 380.989,49 EUR, skupaj z zamudnimi obrestmi 3,50 % od 17. novembra 2017 in do celotnega plačila tega zneska.

3. Družba BTC nosi lastne stroške in stroške Komisije.

(1) UL C 42, 5.2.2018.
2.

Port autonome du Centre et de l’Ouest SCRL, Port autonome de Namur, Port autonome de Charleroi, Port autonome de Liège in Région wallonne nosijo svoje stroške in stroške Evropske komisije.
C 295/21

Sodba Splošnega sodišča z dne 26. junija 2019 – Portugalska/Komisija

(Zadeva T-474/17) (1)

(EKUJS, EKJS in EKSRP - Odhodki, izključeni iz financiranja Evropske unije - Odhodki Portugalske - Zamude pri plačilih - Prekoračitev zgornjih meja - Člen 11 Uredbe (ES) št. 885/2006 - Dvakratni finančni popravek - Sorazmernost - Plačilni rok)

(2019/C 295/26)

Jezik postopka: portugalščina

Stranki

Tožeča stranka: Portugalska republika (zastopniki: L. Inez Fernandes, M. Figueiredo, J. Saraiva de Almeida in P. Estêvão, agenti)

Tožena stranka: Evropska komisija (zastopnika: B. Rechena in A. Sauka, agenta)

Predmet

Predlog na podlagi člena 263 PDEU za razglasitev ničnosti Izvedbenega sklepa Komisije (EU) C(2017) 4136 z dne 26. junija 2017 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL 2017, L 165, str. 37) v delu, v katerem so iz financiranja Evropske unije za proračunsko leto 2011 izključeni določeni stroški, ki jih je priglasila Republika Portugalska in ki se nanašajo na zamude pri plačilih ter prekoračitev zgornjih meja.

Izrek

1. Tožba se zavrne.

2. Republiki Portugalski se naloži plačilo stroškov.

(1) UL C 357, 23.10.2017.
C 328/41

Sodba Splošnega sodišča z dne 12. julija 2019 – Transdev in drugi/Komisija

(Zadeva T-291/17) (1)

(Državne pomoči - Sheme pomoči, ki jih je Francija izvedla med letoma 1994 in 2008 - Subvencije za naložbe, ki jih je dodelila regija Île-de-France - Sklep o razglasitvi sheme pomoči za združljivo z notranjim trgom - Pojma „obstoječa pomoč“ in „nova pomoč“ - Člen 107 PDEU - Člen 108 PDEU - Člen 1(b), podtočki (i) in (v), Uredbe (EU) 2015/1589 - Zastaralni rok - Člen 17 Uredbe 2015/1589 - Obveznost obrazložitve)

(2019/C 328/44)

Jezik postopka: francoščina

Stranke

Tožeče stranke: Transdev (Issy-les-Moulineaux, Francija), Transdev Île de France (Issy-les-Moulineaux), Transports rapides automobiles (TRA) (Villepinte, Francija) (zastopnik: F. Salat-Baroux, odvetnik)

Tožena stranka: Evropska komisija (zastopniki: L. Armati, C. Georgieva-Kecsmar in T. Maxian Rusche, agenti)

Predmet

Tožba na podlagi člena 263 PDEU za razglasitev delne ničnosti Sklepa Komisije (EU) 2017/1470 z dne 2. februarja 2017 o shemah pomoči SA.26763 2014/C (ex 2012/NN), ki jih je Francija izvedla v korist avtobusnih prevoznikov v regiji Île-de-France (UL 2017, L 209, str. 24).

Izrek

1. Tožba se zavrne.

2. Družbe Transdev, Transdev Île de France in Transports rapides automobiles (TRA) poleg svojih stroškov nosijo stroške Evropske komisije.

(1) UL C 231, 17.7.2017.
2.

K tem zneskom se prištejejo zamudne obresti od glavnice in od pogodbenih obresti, izračunane na podlagi metode iz člena 3(2) posojilne pogodbe „Electricity Distribution Project“ št. 20948, ki je bila med EIB in Sirsko arabsko republiko sklenjena 5. februarja 2001 in spremenjena z dopisi z dne 3. oktobra 2003, 28. februarja 2006, 9. maja 2007 in 8. oktobra 2007, od 9. avgusta 2017 dalje do dne plačila.
C 280/36

Sodba Splošnega sodišča z dne 6. junija 2019 – EIB/Sirija

(Zadeva T-588/17) (1)

(Arbitražna klavzula - Posojilna pogodba „Euphrates Drainage and Irrigation“ št. 80211 - Neizpolnitev pogodbe - Vračilo plačanih zneskov - Zamudne obresti - Postopek z zamudno sodbo)

(2019/C 280/51)

Jezik postopka: angleščina

Stranki

Tožeča stranka: Evropska investicijska banka (zastopniki: sprva P. Chamberlain, T. Gilliams, F. Oxangoiti Briones in J. Shirran, nato F. Oxangoiti Briones, J. Klein in J. Shirran, agenti, skupaj z D. Artsom, odvetnikom, in T. Cusworthom, solicitor)

Tožena stranka: Sirska arabska republika

Predmet

Predlog na podlagi člena 272 PDEU, naj se Sirski arabski republiki naloži plačilo zneskov, dolgovanih v zvezi s posojilno pogodbo „Euphrates Drainage and Irrigation“ št. 80211, skupaj z zamudnimi obrestmi.

Izrek

1. Sirska arabska republika mora Evropski uniji, ki jo zastopa Evropska investicijska banka (EIB), vrniti znesek 2 184 271,58 EUR.

2. K temu znesku se prištejejo zamudne obresti od glavnice in od pogodbenih obresti po letni obrestni meri 3,5 % od 25. avgusta 2017 dalje do dne plačila.

3. V preostalem delu se tožba zavrne.

4. Sirski arabski republiki se naloži plačilo stroškov.

(1) UL C 369, 30.10.2017.
Sodba Splošnega sodišča z dne 6. maja 2019 – Scor/Komisija

(Zadeva T-135/17) (1)

(Državne pomoči - Trg pozavarovanja tveganj za naravne nesreče - Pomoč v obliki neomejenega državnega poroštva, ki je bilo dano CCR - Sklep, s katerim je po fazi predhodne preučitve pomoč razglašena za združljivo z notranjim trgom - Člen 107(3)(c) PDEU - Ničnostna tožba - Procesno upravičenje - Neobstoj znatnega vpliva na konkurenčni položaj - Delna nedopustnost - Procesne pravice zadevnih strank - Status zadevne stranke - Neobstoj resnih težav)

(2019/C 213/26)

Jezik postopka: francoščina

Stranke

Tožeča stranka: Scor SE (Pariz, Francija) (zastopniki: N. Baverez, N. Autet, M. Béas in G. Marson, odvetniki)

Tožena stranka: Evropska komisija (zastopniki: B. Stromsky, A. Bouchagiar in K. Blanck, agenti)

Intervenienki v podporo tožene stranke: Francoska republika (zastopniki: sprva D. Colas, B. Fodda, E. de Moustier in J. Bousin, nato D. Colas, B. Fodda, P. Dodeller, R. Coesme in E. de Moustier, agenti) in Caisse centrale de réassurance (Pariz, Francija) (zastopniki: sprva J.-P. Gunther, A. Giraud in S. Petit, nato A. Giraud in S. Petit, odvetniki)

Predmet

Predlog na podlagi člena 263 PDEU za razglasitev ničnosti Sklepa Komisije C(2016) final z dne 26. septembra 2016 glede ukrepov SA.37649 in SA.45860, ki jih izvaja Francija, v delu, v katerem je v njem Komisija razglasila, da je neomejeno poroštvo, ki je bilo družbi CCR dano za njeno dejavnost pozavarovanja tveganj za naravne nesreče, združljivo z notranjim trgom.

Izrek

1. Tožba se zavrne.

2. Družba Scor SE nosi svoje stroške in stroške Evropske komisije ter Caisse centrale de réassurance (CCR) vključno s stroški, ki so nastali v zvezi s predlogom za zaupno obravnavo.

3. Francoska republika nosi svoje stroške vključno z njenimi stroški v zvezi s predlogom za zaupno obravnavo.

(1) UL C 144, 8.5.2017.